
A hosszútávfutó atléták és a hosszúpályás gyorskorcsolyázók állóképességének, testösszetételének és erőkifejtésének összehasonlítása a szegedi utánpótlás korosztályban

Kutatásomban gyorskorcsolyázóként és atlétaként, az edzéseken, versenyeken és egyetemi tanulmányaim során szerzett ismereteimet és tapasztalataimat szakkönyvek, folyóiratok, internetes adatgyűjtések és publikációk segítségével kiegészítve vizsgáltam a gyorskorcsolyázók és atléták állóképességét, testösszetételét és erőkifejtő képességét.
 
Célok:
 
Az általam választott sportágakban kívánom azonosítani és elemzően tárgyalni, azokat a különbségeket, amelyek a sportág eredményességét meghatározzák.
 
Mennyire fontos a fizikai felkészülés e két sportágban és milyen mérésekkel ellenőrizhető a sportoló fizikai állapota akár a felkészülés során.A hosszútávfutó atléták, vagy a hosszúpályás gyorskorcsolyázók állóképessége, testösszetétele és erőkifejtési képessége a jobb.
 
Módszerek:
 
A méréseket szegedi egyesületek, 2 gyorskorcsolya és 1 atlétika szakosztály, 20 versenyzőjén (9 hosszútávfutó atlétán - 3 lány 6 fiú, 11 hosszúpályás gyorskorcsolyázón - 7 lány 4 fiú) végeztem el, életkoruk 14-18 év. Az állóképesség vizsgálata, Ohio Step-teszt segítségével történt. A test összetétel vizsgálata InBody230 testösszetétel elemző rendszerrel, kiegészítve antropometriai vizsgálattal. A súlypont emelkedés és az erő mérésére 3 dimenziós APAS mozgáselemző rendszert használtam.
 
Statisztikai számításimat heteroszcedasztikus T próbával végeztem el.



